**ELŐTERJESZTÉS**

**Körmend Város Önkormányzata Képviselő-testülete 2018. 06. 28-i ülésére**

**Tárgy:** Önkormányzati hivatal bérbeadása

Tisztelt Képviselő-testület!

A Körmendi Közös Önkormányzati Hivatal a Körmend, Szabadság tér 7. szám alatti épületet székhelyként használja. A Körmendi Közös Önkormányzati Hivatal Körmend Város Önkormányzata végrehajtó szerve, amely az Önkormányzat döntéseit készíti elő és hajtja végre, egyúttal jegyzői hatáskörbe tartozó hatósági ügyeket intéz. A Körmendi Közös Önkormányzati Hivatal költségvetése Körmend Város Önkormányzata költségvetésének a része.

Pályázatokhoz kapcsolódóan szükségessé vált az, hogy a Körmendi Közös Önkormányzati Hivatal, mint Körmend Város Önkormányzatának végrehajtó szerve is jogosult legyen a Körmend, Szabadság tér 7. szám alatti ingatlannak, az abban szabadon álló helyiségeknek a bérbeadására irodahelyiség vagy rendezvények számára (esküvők, bemutatók, konferenciák stb.).

Kérem, hogy ehhez a Testület járuljon hozzá azzal, hogy a bérleti díjat úgy kell megállapítani, hogy az lehetőség szerint bevételt termeljen a bérbeadó, és ezzel közvetetten Körmend Város Önkormányzata számára.

**HATÁROZATI JAVASLAT**

Körmend Város Önkormányzata Képviselő-testülete hozzájárul ahhoz, hogy a Körmend, Szabadság tér 7. szám alatti ingatlanban található helyiségeket a Körmendi Közös Önkormányzati Hivatal bérbeadással hasznosítsa. A bérbeadás során a bérleti díjat úgy kell megállapítani, hogy az lehetőség szerint bevételt termeljen a bérbeadó, és ezzel közvetetten Körmend Város Önkormányzata számára.

Körmend, 2018. 06. 22.

**Bebes István**

**polgármester**